זאהדאן

**זאהדאן** () היא עיר הבירה של פרובינציית סיסתאן ובלוצ'סתאן שבדרום-מזרח איראן.

## מיקום וגאוגרפיה
העיר שוכנת בגובה 1,352 מטרים מעל פני הים, כ-41 ק"מ בקו אווירי, דרומית למשולש הגבולות איראן–פקיסטן–אפגניסטן. היא מרוחקת כ-1,120 ק"מ דרומית מזרחית מהבירה טהראן, וכ-764 ק"מ דרומית מזרחית ממשהד.

## אטימולוגיה
העיר הייתה ידועה בשם דוזאב (Duzzap, או: Dozz-aab, או: Duzdab) שמשמעותו  המילולית - "גנב מים", שם שניתן לתצורת אדמה חולית שבולעת במהירות את המים שיורדים עליה. השם הוחלף לזאהדן על ידי האקדמיה האיראנית לתרבות, שהוקמה בתקופת שלטונו של רזא שאה פהלווי בשנות ה-30 ומשמעותו בפרסית: "חכמים", "צדיקים". 

על פי הפולקלור המקומי, השם הוחלף לאחר שהשאה היה בסיור בעיר וראה קבוצת גברים עם טורבן, זקן ארוך ולבושים גלימות לבנות וכאשר שאל את המקומיים, הוא נענה שאלו זאהידים, כלומר אנשים קדושים מהודו. אז החליט השאה להחליף את שם העיר לזאהדן, עיר האנשים הקדושים.

## היסטוריה
במסמך משנת 1887 מוזכר היישוב דוזאב, הסובל מפשיטות של כנופיות שודדים. בתקופת כהונתו של אמיר כביר ביקש הממשל המרכזי משליט סיסתאן ובלוצ'יסתאן לשקם את דוזאב ואת  (כ-60 קילומטרים צפונית לדוזאב) והשליט הקים מצודה צבאית בקרבת דזדאב. כעבור כחמש שנים, בשנת 1893, נזכר דוזאב כמקום מיושב עם מאה משפחות, שתי תעלות מים ואדמות עם דגנים.

במלחמת העולם הראשונה כבשו הבריטים את האזור והאריכו את מסילת הברזל ההודית לזאהדאן וכן בנו ליד העיר שדה תעופה. סביב שני הפרויקטים האלו קמה העיר החדשה.

### טבח אוקטובר 2022
ב-30 בספטמבר 2022 דיכאה באלימות משטרת זאהדן הפגנות של באלוצ'ים, שהפגינו מול תחנת משטרה בתגובה לאונס נערה באלוצ'ית על ידי מפקד המשטרה בעיר צ'אבהאר. כתוצאה מירי השוטרים נהרגו כ-100 איש.   שר החוץ של איראן הגיב כי "גורמים מאורגנים" שיבשו הפגנות שלום "במטרה להפוך את ההפגנות לאלימות, כאוס וטבח של אזרחים חפים מפשע וכוחות משטרה". ההפגנות נמשכו עד סוף אוקטובר 2022 וכוחות המשטרה ומשמרות המהפכה ירו על מפגינים נוספים. מספר הנפגעים אינו ידוע.

## דמוגרפיה
רוב התושבים הם סיסתאנים ובלוצ'ים, סונים (מיעוט בתוך רוב האוכלוסייה השיעית באיראן).

על פי מפקד האוכלוסין האחרון של איראן משנת 2016 מתגוררים בעיר 587,730 בני אדם, עובדה ההופכת אותה לעיר הגדולה בדרום-מזרח איראן, לעיר הגדולה באיראן שנמצאת ממזרח למשהד, ולעיר ה-12 בגודלה במדינה.

## תחבורה
בעיר יש מספר תחנות אוטובוס ומסוף אוטובוסים גדול. לעיר מגיעה שלוחה של מסילת רכבת, שמסתעפת מקו הרכבת הרציף. בעיר יש שתי תחנות רכבת: אחת בפאתיה, בסמוך לאזור התעשייה שלה. והשנייה במרכזה, ליד בתי החולים בעיר. 

ממזרח לעיר יש שדה תעופה בינלאומי ובו שני מסלולי טיסה מקבילים.
ממוזער|זאהדאן '''העיר העתיקה'''

### פרויקט הרחבת נמל צ'אבהאר ובניית מסילת רכבת לזאהדאן
במאי 2016 חתמו הודו ואיראן על הסכם דו-צדדי: הודו תשפץ חלק מ ותבנה בו מתקן באורך 600 מטר לטיפול במכולות. בנוסף תשתתף הודו בבניית מסילת רכבת בין הנמל לבין זאהדאן. מסילה בתוואי זה מקצרת את אורך המסלול היבשתי מהנמל לגבול אפגניסטן ומאפשרת להודו לסחור עם אפגניסטן ללא תלות בנמל קראצ'י  פקיסטן. באוקטובר 2017, המשלוח הראשון של חיטה מהודו לאפגניסטן נשלח דרך נמל צ'באהר. בדצמבר 2018 השתלטה הודו על פעילות הנמל. בעקבות הטלת סנקציות על איראן על ידי ממשל טראמפ נרתעו חברות זרות מהשתתפות בהרחבת הנמל וב-2019 נוצלה רק 10% מהקיבולת הכוללת של הנמל (8.5 מיליון טון).

במקביל לפיתוח הנמל התחייבה הודו להשתתף במימון העלויות של הנחת 750 קילומטרים מסילת ברזל מנמל צ'אבהאר לרשת הרכבות האיראנית, דרך זאהדן. המסילות הראשונות הונחו בנובמבר 2020 וההפעלה הייתה מתוכננת ל-2024, אך בשל עיכובים שונים העבודה רחוקה מלהסתיים.

## מוסדות אקדמאיים
ממוזער|אוניברסיטת סיסתאן ובלוצ'סתאן
בעיר כמה אוניברסיטאות:
* אוניברסיטת סיסתאן ובלוצ'סתאן , השנייה בגודלה באיראן.
* האוניברסיטה האיסלאמית הפתוחה של זאהדאן.
* אוניברסיטת זאהדאן למדעי הרפואה.

## ספורט
ב-2008 נבנה בעיר אצטדיון זאהדאן, ובו 15,000 מושבים. 

## מזג אוויר
מזג האוויר בזאהדן חם ויבש ברוב ימות השנה.

## אקלים

## קישורים חיצוניים

* 
* 

## הערות שוליים

קטגוריה:איראן: ערים
קטגוריה:פרובינציות איראן: ערי בירה
קטגוריה:סיסתאן ובלוצ'סתאן